Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1262

4. Játékprogramok Szakképzés 1/11. Cél: Megismertetni a számítógép és az irodatechnikai eszközök üzemeltetési rendjét, egészségügyi és balesetvédelmi szabályait, és gyakorlati alkalmazhatóságát a tanulásban, a játékban és a szabadidő eltöltésében. Elérni, hogy a megszerzett ismereteket képes legyen felhasználni a hétköznapi életben. Megismertetni a mindennapi életben használatos kommunikációs eszközöket. Feladat: A számítástechnikai és a már megismert irodatechnikai eszközök részeinek, működésének alapszintű megismertetése, a velük kapcsolatos feladatok értelmezése és teljesítse. A megismert különböző eszközök szakszerű és biztonságos gyakoroltatásával szerezzen jártasságot azok használatában. Hozzásegíteni a készségfejlesztő és oktatóprogramok futtatásához, és ezek képi és magyar nyelvű üzeneteinek megértéséhez. Elvárt teljesítmény: Ismerje fel a különböző számítástechnikai és irodatechnikai eszközök tartozékait. Tudja megmondani, hogy melyik eszközt mikor és hogyan kell használni. Tartsa be a biztonsági előírásokat. Tudja kezelni alapszinten a számítógépet, a telefont, a faxot, a fénymásolót, a magnetofont, a lemezjátszót, a CD-lejátszót, a fényképezőgépet, videó lejátszót, digitális fényképezőgépet, a web kamerát, a videokamerát és a DVD lejátszót. Értékelés: Szöveges tájékoztató.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes